jkorsvik/nowiki_second_scrape_merged huggingface dataset:
IDEX Biometrics

IDEX Biometrics ASA (OSE: IDEX,  NASDAQ: IDBA)) er et norsk høyteknologiselskap som utvikler sensorer for elektronisk lesning av fingeravtrykk, til bruk i biometri.
IDEX ble startet i 1996, og etter å vært gjennom en forskningsfase, konsentrerer selskapet seg nå om å kommersialisere teknologien. Den 12. mars 2010 ble IDEX notert på Oslo Børs og senere også på Nasdaq i USA.  
Selskapet har hovedkontor i Oslo, men hovedvirksomheten er i USA, med kontorer i New York og Massachusetts. Selskapet har også kontorer i Storbritannia og Kina.


== Teknologi ==
I 2010 ble IDEX SmartFinger Film lansert, en tynn og bøyelig fingeravtrykksensor som gjør det mulig å bygge hele fingeravtrykksensor-systemet inn i et vanlige plastkort, som kredittkort, bankkort og nasjonale ID-kort. Slike system-på-kort-løsninger med en mikroprosessor, som kjører biometriske algoritmer, og lagring av biometriske brukerdata innebygget, sikrer at biometriske data aldri forlater selve kortet. Dermed ivaretas hensynet til personvernet.Høsten 2012 skiftet IDEX markedsfokus. Frem til da hadde selskapet vektlagt bruk av teknologien i kort. Skiftet kom etter at Apple kjøpte IDEX' konkurrent AuthenTec . Dette oppkjøpet var et forvarsel om at fingeravtrykkleser ville bli bygd inn i mobiltelefoner, mente IDEX, noe som ble gjentatt da Apple introduserte sin iPhone med fingeravtrykkleser høsten 2013. Siden fulgte flere mobilprodusenter Apples eksempel og lanserte mobiltelefoner med fingeravtrykkløsninger.Våren 2013 introduserte IDEX flere nye løsninger tilpasset mobilmarkedet, blant annet SmartFinger Sensor-i-glass der fingeravtrykksensoren er innlagt i skjermglasset på mobiltelefonen. IDEX utviklet også en ny fingeravtrykksensor for mobilmarkedet kalt SmartFinger Colibri. Dette er en miniatyrisert fingeravtrykksensor som baserer seg på IDEX' polymerteknologi.I mai 2013 meldte IDEX at Apple bekreftet at IDEX har grunnleggende patenter knyttet til fingeravtrykksensorer.Gjennom de kommende årene flyttet selskapet igjen sitt fokus tilbake mot sensorer for kort, og spesielt betalingskort. I 2015 annonserte IDEX et strategisk samarbeid med et globalt betalingsselskap.I mars 2021 begynte selskapet å levere TrustedBio, en ny generasjon sensorer som er spesielt rettet mot kortmarkedet.I april 2021 ble det annonsert at Idemia lanserte de første biometriske betalingskort basert på TrustedBio sensorer.


== Internasjonale partnere ==
IDEX samarbeider blant andre med Future Electronics, Validus Technologies, chip-produsenten Faraday Technology og Ionics EMS. Tidligere har IDEX hatt samarbeid med Texas Instruments og ST Microelectronics.
Satsingen på mobilmarkedet resulterte i partnerskap og investeringer. Høsten 2013 investerte Hongkong-selskapet World Wide Touch Technology i IDEX gjennom to rettede emisjoner.


== Referanser ==


== Eksterne lenker ==
Offisielt nettsted 
IDEX på Twitter
Gloria Estefan

Gloria Estefan (født 1. september 1957) er en kubansk-amerikansk sangerinne og låtskriver. Hennes 22 album er solgt i tilsammen over 90 millioner eksemplarer, noe som gjør henne til en av verdens mestselgende artister. «Dr.Beat» er en av hennes slagere.
Gloria Estefan rører ved følelser både i «imperiet i nord» som Cubanerne uttrykker det og også på Cuba. Hennes musikalske talent når frem på begge sider av Floridastredet. Hun hevder å ha blitt tilbudt å arbeide for CIA.


== Referanser ==


== Eksterne lenker ==
Offisielt nettsted 
(en) Gloria Estefan – kategori av bilder, video eller lyd på Commons 
(en) Gloria Estefan – galleri av bilder, video eller lyd på Commons 
(en) Gloria Estefan på Internet Movie Database 
(no) Gloria Estefan hos Filmfront 
(sv) Gloria Estefan i Svensk Filmdatabas 
(fr) Gloria Estefan på Allociné 
(en) Gloria Estefan på AllMovie 
(en) Gloria Estefan hos The Movie Database 
(en) Gloria Estefan hos Internet Broadway Database 
(en) Gloria Estefan hos Internet Broadway Database 
(en) Gloria Estefan på Apple Music 
(en) Gloria Estefan på Boomplay 
(en) Gloria Estefan på Discogs 
(en) Gloria Estefan på MusicBrainz 
(en) Gloria Estefan på MusicBrainz 
(en) Gloria Estefan på Spotify 
(en) Gloria Estefan på Songkick 
(en) Gloria Estefan på Last.fm 
(en) Gloria Estefan på Genius — sangtekster 
(en) Gloria Estefan på AllMusic 
Gloria Estefan på Twitter 
(es) Gloria Estefan på Facebook 
Gloria Estefan på Instagram 
Gloria Estefan på YouTube 
Gloria Estefan på Myspace 
Gloria Estefan Official Fan TV
Conga OnLine Fans
Mac. Robertson Land

Mac. Robertson Land er den delen av det antarktiske kontinent som ligger sør for Lars Christensen Kyst, mellom William Scoresby Bay og Cape Darnley. I den østlige delen av sektoren ligger Prince Charles Mountains. Mac. Robertson Land ble navngitt under British Australian and New Zealand Antarctic Research Expedition (BANZARE) (1929–1931) etter Sir Macpherson Robertson fra Melbourne som var en av ekspedisjonens støttespillere.
Fra 1965 begynte medlemmer av Soviet Antarctic Expeditions geologisk feltarbeid i Prince Charles Mountains, der de etter hvert etablerte basen Soyuz på den østre bredden av  Beaver Lake.


== Kilder ==
«Composite Gazetteer of Antarctia». Den vitenskapelige komite for antarktisforskning (SCAR).
Rhamphorhynchus

Rhamphorhynchus kan referere til:

Rhamphorhynchus muensteri, en flygeøgle
Rhamphorhynchus (orkidéfamilien), en gruppe planter
Kinas riksvei 223

Kinas riksvei 223 (G223) løper fra Haikou på Hainan til Sanya sør i den samme øyprovinsen. Den er 323 kilometer lang, og utgjør den østlige buen av Hainans ringvei.


== Rute og distanse ==
Qionghai

Qionghai (kinesisk: 琼海; pinyin: Qiónghǎi) er et byfylke på Hainan i Folkerepublikken Kina. 
Befolkningen var på 442 780 innbyggere i 1999.


== Kulturminner ==
Familien Cais residens (Cai jiazhai) i storkommunen Bo'an er oppført på Folkerepublikken Kinas liste over kulturminner.


== Samferdsel ==
Kinas riksvei 223 løper gjennom området. Den begynner i Haikou i nord og følger Hainans østkyst og ender sør i byen Sanya.


== Referanser ==


== Eksterne lenker ==
Lokalregjeringens sider
Hurtigløp på skøyter under Vinter-OL 1984 – 10000 meter herrer

10 000 meter herrer var en øvelse i hurtigløp på skøyter under Vinter-OL 1984 og ble avholdt på kunstisbanen i Zetra i Sarajevo, Jugoslavia lørdag den 18. februar 1984.
32 utøvere fra 17 nasjoner deltok på distansen.


== Medaljevinnere ==

		


== Rekorder ==
Dette var gjeldende verdensrekord og olympisk rekord før Vinter-OL i 1984:
Det ble ikke satt noen ny olympisk rekord under øvelsen.


== Resultater ==


== Referanser ==


== Eksterne lenker ==
(en) Hurtigløp på skøyter under Vinter-OL 1984 – 10000 meter herrer – Olympedia 
(en) Offisiell olympisk rapport Se side 74-86 for 10 000 meter resultatene
(en) Sarajevo 1984 10000m men - Olympic Speed Skating på Olympic.org
(en) Speed Skating at the 1984 Sarajevo Winter Games: Men's 10,000 metres Arkivert 25. august 2011 hos Wayback Machine. på Sports-reference.com/olympics/
(en) Distance result: Olympic Winter Games 1984 · Men · 10.000 Meter på SpeedSkatingNews.info
Resultatoversikt på SpeedSkatingStats.com en nl Results of the 1984 Winter Olympic Games 10,000 meters Men.
(en) Results Olympic Games 1983/84 Men - 10000m 18 Feb 1984 - Sarajevo på http.ISU.html.infostradasports.com
(en) Speed Skating - 1984 Olympic Games - Results Men's 10000 m - 18th February på The-Sports.org
Wudarski, Pawel (1999). «Wyniki Igrzysk Olimpijskich» (PDF). Besøkt 31. mars 2010. Videoer fra YouTube.com10 000M 1984 DEL 1 på YouTube med 1t 17min 16sek
10 000M 1984 DEL 2 på YouTube med 28min 22sek
10 000M 1984 DEL 3 på YouTube med 1t 13min 26sek
Benjamin Haldorsen

Benjamin Salvesen Haldorsen (født 4. april 1999) er en norsk internasjonal mester i sjakk som reperesenterer Offerspill Sjakklubb og Norges utviklingslandslag i sjakk. Han representerte tidligere Bergens Schakklub.


== Karriere ==
Som junior deltok Haldorsen under Landsturneringen i sjakk 2015 på Oppsal i Oslo, hvor han kom på 3.-plass i sin klasse bak Sebastian Mihajlov og Henning Jakhelln Kjøita.
Under EM i sjakk 2019 i Skopje i Nord-Makedonia endte Haldorsen på en 157.-plass.
Haldorsen representerte Norge under Lag-EM i sjakk 2019 i Batumi i Georgia, der han sammen med Aryan Tari, Johan-Sebastian Christiansen, Johan Salomon og Benjamin Arvola Notkevich endte på en 22.-plass.


== Referanser ==


== Eksterne lenker ==
(en) Benjamin Haldorsen – FIDE 
(en) Benjamin Haldorsen – chessgames.com 
(en) Benjamin Haldorsen – Chess.com 
(en) Benjamin Haldorsen – 365Chess.com 
Benjamin Haldorsen på Twitter
Herand

Herand er en bygd i Ullensvang kommune i Vestland. Per 2010 har Herand omtrent 220 innbyggere. Herand ligger ved den nasjonale turistveien mellom Utne og Jondal, ca 23 km sørvest for Utne, 13 km nordøst for Jondal.
Herand har hatt lange tradisjoner med båtbygging, da ofte med de samme familiene som gjennom generasjoner lærer sitt virke videre. Den gamle Galte-ætten (Melsætten) bodde og bor ennå i bygden.  
På Herandsholmen, som er en privateid øy utenfor Herand, ble det opprettet gjestgiveri i 1754. Herandsholmen er blant de best bevarte og autentiske gamle ting- og handelssteder i Norge og er en viktig del av den norske kulturarven.
Stedet tilbyr omvisning etter forhåndsavtale og overnatting.
På Bakke er det helleristninger fra bronsealderen.


== Referanser ==


== Eksterne lenker ==
Nettsidene til Herand
Kathy Mattea

Kathy Mattea (født 21. juni 1959 i South Charleston i Vest-Virginia) er en amerikansk sanger og gitarist innenfor country/bluegrass-genrene. Hun tilfører ofte keltiske toner til sin musikk.


== Referanser ==


== Eksterne lenker ==
Offisielt nettsted 
(en) Kathy Mattea – kategori av bilder, video eller lyd på Commons 
(en) Kathy Mattea på Internet Movie Database 
(en) Kathy Mattea hos The Movie Database 
(en) Kathy Mattea på Discogs 
(en) Kathy Mattea på MusicBrainz 
(en) Kathy Mattea på Spotify 
(en) Kathy Mattea på Songkick 
(en) Kathy Mattea på Last.fm 
(en) Kathy Mattea på Genius — sangtekster 
(en) Kathy Mattea på AllMusic 
Kathy Mattea på Facebook
Tillitsvalgt

Tillitsvalgt er en person valgt til tillitskvinne eller tillitsmann av en gruppe for å være gruppens talsperson. Personen blir gjerne et bindeledd i kommunikasjon mellom ulike nivåer i et hierarki. Den tillitsvalgte trenger ikke å ha medlemstilhørighet av gruppen, men det er vanlig. En tillitsvalgt er forventet å tale gruppens interesser, og fronte gruppen i situasjoner som krever forhandlinger. En slik gruppe er gjerne en organisasjon av arbeidstakere eller medlemmer av ulike typer interesseorganisasjoner. Den tillitsvalgtes rolle er dermed ikke helt ulik rollen til en lagkaptein på et idrettslag.
Et system med bruk av tillitsvalgte er særlig innarbeidet i arbeidslivet. Arbeiderbevegelsen har interesse av at den tillitsvalgte får innflytelse på deres vegner i organisasjonen. I den norske arbeidsmiljøloven forutsettes det flere steder at de ansatte skal være representert gjennom egne tillitsvalgte. Den tillitsvalgte vil vanligvis i denne sammenheng være valgt av de fagorganiserte arbeidstagerne, og komme fra egen organisasjon. Tariffavtaler mellom arbeidsgiver og arbeidstaker inneholder ofte særlige bestemmelser som skal verne den tillitsvalgte mot usaklig oppsigelse fra arbeidsgiverens side. Den tillitsvalgte har i en slik avtale også plikt til å gjøre sitt beste for å bidra til et rolig og godt samarbeid på arbeidsstedet.


== Se også ==
Tillitsmannen – en håndbok for tillitsvalgte
Tillitsmannsordningen i Forsvaret
Verneombud


== Kilder ==
Tillitsmannen : en håndbok for tillitsvalgte Einar Gerhardsen 	 Truls Gerhardsens reviderte utgave av Einar Gerhardsens Tillitsmannen : en håndbok for tillitsvalgte Gyldendal akademisk, 2006. ISBN 978-82-053-6776-0


== Eksterne lenker ==
Tillitsvalgt på arbeidsplassen (fra nito.no)
Arne Fjellberg

Andre med lignende navn: presten Arne FjelbergArne Fjellberg (født 7. april 1946) er en norsk entomolog og dr. philos.. Han har arbeidet innen systematikk, biogeografi og økologi i nordområdene, særlig innen leddyrgruppen spretthaler, og regnes som spesialist på holarktiske collemboler (spretthaler). 
Fjellberg ble ansatt ved Universitetet i Tromsø i 1982, med ansvar for Tromsø museums samling av insekter, en stilling han hadde frem til 1991. Senere flyttet han til Tjøme i Vestfold og fortsatte sitt arbeid på spretthalene, samt edderkoppdyr og insekter generelt. Dette har resultert i en rekke vitenskapelige publikasjoner.


== Publikasjoner m.m. (utvalg) ==
1985: Best. tabeller til norske biller som ikke er nevnt i «Danmarks Fauna». Familiene Elateridae, Eucnemidae, Chryptophagidae, Lathridiidae, Cisidae og Chrysomelidae. Norske Insekttabeller Nr. 7
1988: The systematics and distribution of Collembola in the northern region. (doktograd)


== Litteratur ==
Ottesen, Preben (red.); Simonsen, Jan Henrik; Tunstad, Erik. 1986. Temanummer: Entomologi i Norge 1986. Insekt-Nytt 11 (2) s 23.
Sømme, L. & Hansen, L.O. (bilderedaktør). 2004. Entomologiens historie i Norge. Norsk entomologisk forening * 1904-2004 -   Norsk entomologisk forening, Zoologisk museum (Oslo), Universitetet i Oslo. 326 sider. ISBN 82-996923-1-8
Rick Parfitt

Richard Parfitt (født 12. oktober 1948 i Woking i Surrey i England, død 24. desember 2016 i Marbella i Spania) var en engelsk musiker og låtskriver som er mest kjent som rytmegitarist og sanger i det engelske rockebandet Status Quo.
Parfitt var en av de fire som kan regnes som den klassiske besetningen i Status Quo. Ved siden av ham regnes Francis Rossi, Alan Lancaster og John Coghlan med i den.


== Liv og virke ==


=== Bakgrunn ===
Rick Parfitts far var forsikringssalgsmann henfallen til drikk og gambling og moren arbeidet i kakeforretninger. I skoletiden oppdaget han sitt musikalske talent. Han lærte seg å spille klaver først, etterpå begynte han med gitar.
Han lærte tidlig å presentere sin dyktighet for større publikum. Han vant enkelte talentkonkurranser og grunnla, sammen med tvillingsøstrene Gloria og Jean Harrison, (selv benyttet han kunstnernavnet Ricky Harrison) gruppenThe Highlights.
Han arbeidet en tid som tilsynsmann og animator på engelske feriesteder, men ble etterhvert booket til mindre foranstaltninger, slik at karrieren skjøt fart fra det.


=== Karriere ===
Parfitt ble i 1965 kjent med Francis Rossi og de to ble venner. I 1967 ble Parfitt med i Rossis band Traffic Jam, som var utgått av Spectres. Ved denne anledning endret man navnet til The Status Quo.
Parfitts spillestil på gitar var typisk for såkalt boogie-rock, og er utpreget rytmisk. Spillestilen teknisk sett var ganske unik, og var mye preget av downpicking. Sanger som «Caroline», «Down Down» og «Paper Plane» er noen eksempler på dette. Han spilte svært ofte på en Fender Telecaster, men andre gitartyper ble også benyttet. Solospill ble overlatt til Francis Rossi. Som vokalist/sanger sang han låter som «Whatever You Want», «Little Lady», «Rockers Rollin», «Mystery Song», «Big Fat Mama», «Rain», «Unspoken Words» med flere.
Parfitt var gift flere ganger, og han mistet en datter i en drukningsulykke. Richard Parfitt spilte flere ganger i Norge med Status Quo.
Parfitt hadde sluttet i Status Quo to måneder før han døde.


== Litteratur ==
Rick Parfitt, Francis Rossi og Mick Wall: XS All Areas: The Status Quo Autobiography
Francis Rossi, Rick Parfitt: Just For The Record. Bantam Press, September 1994, ISBN 0-593-03546-1
Francis Rossi, Rick Parfitt, Mick Wall: Status Quo. XS All Areas. Sidgwick & Jackson, September 2004. ISBN 0-283-07375-6
Francis Rossi, Rick Parfitt, Bob Young: „Status Quo“: The Official 40th Anniversary Edition. Cassell Illustrated, Oktober 2006. ISBN 978-1-84403-562-5


== Referanser ==


== Eksterne lenker ==
Offisielt nettsted 
(en) Rick Parfitt – kategori av bilder, video eller lyd på Commons 
(en) Rick Parfitt på Internet Movie Database 
(en) Rick Parfitt hos The Movie Database 
(en) Rick Parfitt på Discogs 
(en) Rick Parfitt på MusicBrainz 
(en) Rick Parfitt på Genius — sangtekster 
(en) Rick Parfitt på AllMusic
Sjalusi

Sjalusi (også kalt svartsjuke) er en følelse og refererer til de negative tankene og følelsene av usikkerhet, frykt, og engstelse for et forventet tap av noe personen verdsetter, som et forhold, vennskap, eller kjærlighet. Sjalusi består ofte av en kombinasjon av følelser som sinne, sørgmodighet, og avsky. 
Sjalusi er en kjent erfaring i menneskelige relasjoner. Det har vært observert hos spedbarn fem måneder gamle og eldre. Noen hevder at sjalusien er sett i alle kulturer, derimot, hevder andre sjalusi er kultur-spesifikke fenomen. 
Sjalusi som en følelse eller effekten av sjalusi har vært et tema i mange romaner, sanger, dikt, filmer og andre kunstneriske verk. Det har også vært et tema av interesse for forskere, kunstnere og teologer. Psykologer har foreslått flere modeller av prosessene underliggende sjalusi og har identifisert faktorer som fører til sjalusi. Sosiologer har vist at kulturelle oppfatninger og verdier spiller en viktig rolle i å bestemme hva som utløser sjalusi og hva som er sosialt akseptabelt uttrykk for sjalusi. Biologer har identifisert forhold som kan ubevisst påvirke uttrykk for sjalusi.


== Referanser ==
De tolv apostler (Australia)

De tolv apostler er en rekke staurer av kalkstein ved kysten av Port Campbell Nasjonalpark, langs veien Great Ocean Road i staten Victoria, Australia.
De tolv apostler er et populært turistmål.
Ofring

Ofring er en religiøs handling som består i å gi en gave til en gud eller overnaturlig makt, uten samtidig å (hverken implisitt eller eksplisitt) fremme noe krav om å få noe tilbake. Likevel blir offerhandlinger, naturlig nok,  ofte utført i håp om at guden eller den overnaturlige makten derved skal bli blidgjort slik at man likevel i praksis faktisk får noe igjen for det man har gitt bort. En ofring kan utføres av privatpersoner alene, men utføres som oftest av spesialister (for eksempel prester) på vegne av et helt samfunn eller en menighet. Ofring skjer som regel på bestemte steder, enten i friluft eller i religiøse bygninger (for eksempel templer).


== Historie ==
Et religiøst offer kan bestå av gjenstander, mat eller levende vesener. Fra arkeologiske funn i Danmark kjenner man for eksempel store mengder våpen nedsenket i myrer og ødelagt på en slik måte at det må ha skjedd som et rituale. Dyr blir vanligvis drept når de ofres. I mange tilfelle blir de deretter brent. På en lignende måte ble det også frembåret menneskeoffer i tidligere religioner. Miniatyrfremstillinger av en kroppsdel som har en forbindelse med tro på helbredelse, har i noen tilfelle blitt gitt som votivoffer.Ofringer kan ses på som en form for kommunikasjon mellom mennesker og guder. Skikken med å ofre gjenstander går helt tilbake til steinalderen. I steinalderen ble våpen og redskaper av flint lagt ned i myrer. I bronsealderen begynte man også å ofre gjenstander av metall. Det er gjort flere funn fra bronsealderen på Vestlandet som trolig stammer fra ofringer, for eksempel Blindheimsverdet og Revheimfunnet.I vikingtiden ble ofringer til de norrøne gudene utført både lokalt, hjemme på gården, og sentralt, hos høvdingene i bygda. Høvdingen ofret gaver til gudene på vegne av bygdesamfunnet.


== I kristendommen ==
I Bibelen kan man lese om en rekke forskjellige typer ofre som israelittene frembar, deriblant brennoffer, fellesskapsoffer, takkoffer, syndoffer, skyldoffer, grødeoffer og drikkoffer. Offer kan være knyttet til bønn. I Mosebøkene står det mange instrukser i forbindelse med ofringer og andre handlinger i tempelet.
Offer var tidligere en viktig del av kirkens inntekter. I Norge ble ofringer til Den norske kirke forbudt ved lov 14. juli 1897, men loven ble opphevet 7. juni 1996.


== Brukt som begrep i dagligtale ==
Begrepet ofring brukes også i overført betydning om verdslige handlinger der man på kort sikt taper noe av verdi, men der man med vilje gjør dette fordi det på litt lengre sikt kan føre til at man totalt sett vinner/tjener på det. For eksempel det å ofre en brikke i spillet sjakk.


== Se også ==
Blot


== Referanser ==


== Eksterne lenker ==
Offer, artikkel hos Store norske leksikon
Gaver til gudene, artikkel hos Norgeshistorie.no
Religioner møtes i vikingtiden, artikkel om ofring, kult og gravskikker i vikingtiden hos Norgeshistorie.no
Dora utforskeren

Dora utforskeren (org.: Dora the Explorer) er en amerikansk animert pedagogisk TV-serie for barn som gikk på Nickelodeon  fra 2000 til 2014. Den ble skapt av Chris Gifford, Valerie Walsh, Rick Velleu og Eric Weiner. Det ble sendt en pilot-episode i 1999, og fra 2000 ble den sendt som serie.
Dora utforskeren er en tospråklig serie. I originalversjonen snakker figurene engelsk og spansk, mens i den norske versjonen snakkes norsk og engelsk. Hensikten er å lære barn enkle ord på det andre språket, som tall, farger og gjenstander. Serien er utgitt i en rekke land, og i de fleste er engelsk det sekundære språket.
Det er også utgitt leker, bøker og videospill med figurene fra serien.


== Figurer ==
Dora – en ung jente som i hver episode legger ut på en reise for å finne noe eller hjelpe noen.
Boots – en ape som er Doras bestevenn og er med på reisene.
Reven Rappo – en rev som alltid prøver å ødelegge ved å rappe gjenstander fra Dora og Boots.
Ryggsekk – Doras ryggsekk inneholder ting de får bruk for under reisen for å løse problemer.
Kartet - et kart Dora kan spørre om hjelp når hun ikke vet veien.
Isa – en iguan som alltid dukker opp når Dora trenger det.
Tico – ekorn som snakker kun engelsk og kjører ofte motoriserte kjøretøy når Dora trenger det.
Benny – en okse som kan ro båter og kjøre biler.
Diego – fetter til Dora.
Blue – et blått lokomotiv.
Lille blåfugl – en liten blå fugl.
Store røde kylling – en stor rød kylling.
Fiestatrioen – en frosk, en gresshoppe og en snegle som spiller en snutt hver gang Dora og Boots gjennomfører noe.Utforskerstjerner:

Glimre – lyser
Bråke – bråker høyt
Skifte – endrer form
Saltador – hopper
Juhu – babystjerne
Disco – diskokulestjerne
Gusty – kontrollerer vind
Magico – magistjerne
Slipperony - såpestjerne


== Eksterne lenker ==
(en) Dora the Explorer – kategori av bilder, video eller lyd på Commons 
(en) Dora utforskeren på Internet Movie Database 
(en) Dora utforskeren på Metacritic
Hartmannsdorf-Reichenau

Hartmannsdorf-Reichenau er en kommune i den sørvestlige delen av Landkreis Sächsische Schweiz-Osterzgebirge i Direktionsbezirk Dresden i Fristaten Sachsen, langs grensen til Landkreis Mittelsachsen. Kommunen har 1 148 innbyggere (31. desember 2008) og er en del av forvaltningsfellesskapet Pretzschendorf.
Kommunen Hartmannsdorf-Reichenau ble opprettet gjennom en sammenslåing av de to tidligere kommunene Hartmannsdorf og Reichenau i Landkreis Dippoldiswalde og befinner seg i det østlige Erzgebirge ca 35 km fra Dresden, i nærheten av byen Frauenstein. Elven Wilde Weißeritz og demningen Lehnmühle befinner seg i nærheten av kommunen. Andre nabosteder er Hennersdorf, Röthenbach og Kleinbobritzsch som var fødestedet til Johann Gottfried Silbermann.
Hartmannsdorf-Reichenau var en kommune i Landkreis Dippoldiswalde. Fra 1. august 1994 frem til 1. august 2008 var den en del av i Weißeritzkreis, og siden 1. august 2008 har den vært en del av Landkreis Sächsische Schweiz-Osterzgebirge.


== Referanser ==


== Eksterne lenker ==
(en) Hartmannsdorf-Reichenau – kategori av bilder, video eller lyd på Commons
Matthew Cook

Matthew Cook (født 10. november 1987 i Edmonton, død 4. april 2010) var en canadisk kjelkehockeyspiller. Han fikk påvist kreft i sin venstre fot da han var 18 år gammel, og fordi kjemoterapibehandlingen ikke fungerte måtte de amputere foten under kneet. 
Cook begynte å spille kjelkehocket på Edmonton Impact i 2007, og debuterte på det canadiske landslaget ved VM i kjelkehockey 2009, der Canada fikk bronse.


== Meritter ==
VM i kjelkehockey 2009
Bronse


== Referanser ==


== Eksterne lenker ==
Profil hos den canadiske paralympiske komité